Anadolija - Wikipedia

# Anadolija

### Sa Wikipedije, slobodne enciklopedije

Mala Azija (Anadolija) leži istočno od Bosfora, na prostoru između Crnog i Sredozemnog mora.

Anadolija (na grčkom, ανατολή, anatolē) je oblast u Jugozapadnoj Aziji, koja danas otprilike odgovara azijskom dijelu Turske. Bukvalno značenje riječi je "izlazak sunca" ili "istok," a često je korišćena u svom latinskom obliku Asia minor, Mala Azija.

Zbog svok strateškog položaja kao raskrsnica između Azije i Evrope, Anadolija je bila kolijevka različitih civilizacija od praistorije naovamo, počevši od neolitskih naselja poput Çatalhöyüka i Troje, koja je počela u neolitsko doba i nastavila se do Željeznog doba.

Ahemenidsko carstvo na svom vrhuncu

Među glavne civilizacije i narode koji su se bilo nastanili u Anadoliji ili je osvojili spadaju Kolhijani, Hatijani, Luvijani, Hititi, Frigijci, Krimljani, Lidijci, Persijanci, Kelti, stari Grci, Pelazgi, Jermeni, Rimljani, Goti, Kurdi, Vizantijci, i Turci Seldžuci i Osmanlije. Pemenuti narodi su pripadali različitim etničkim i jezičkim tradicijama. U pisanoj istoriji, Anadolci su govorili kako indoevropske tako i semitske jezike, kao i druge jezike neizvjesnog srodstva i pripadnosti.

Mala Azija (Anadolija) u starini

Stanovnici današnje Anadolije pretežno govore turski, jezik koji su Turci donijeli osvajanjem Anadolije, počevši sa osnivanjem Seldžučkog carstva u 11. vijeku. Međutim, sve do početka 20. vijeka, Anadolija je bila višeetnička; no događaji i političke prilike s početka 20. vijaka, doprinijeli su etničkom "pročišćavanju" Anadolije. Turci u Trakiji, današnjem evropskom dijelu Turske, su prisilno prebačeni u Anadoliju, za vrijeme Balkanskih ratova. Nakon Sporazuma u Lausanni, Grčka i Turska su "razmijenile" svoje stanovništvo šaljući Turke iz Grčke u Tursku, a Grke iz Turske u Grčku. (No ovo nije bilo spečifično samo sa Anadoliju - cijeli Balkan, uključujuci Bosnu i Hercegovinu, Srbiju, Makedoniju, Bugarsku i Grčku, je prošao kroz isti proces u otprilike isto vrijeme.) Značajna kurdska etnička i jezička manjina, koja u današnjoj Turskoj broji možda do 10 miliona stanovnika, živi na istoku i jugoistoku Anadolije, u tzv. "Kurdistanu."

## [izmijeni] Države u Anadoliji

Anadolija je kroz historiju bila središte mnogih velikih država, prva od kojih je hititska.

Države koje su postojale na tlu Anadolije
Staro kraljevstvo | Jonija | Rumski sultanat
Novo kraljevstvo | Rimska Grčka | Osmanlijsko carstvo
Neo-Hititi | Vizantijsko carstvo | Republika Turska
Urartu | Helenistička Grčka |

## [izmijeni] Također pogledajte

- Spisak etničkih skupina
- Levant
- Stari Bliski Istok
- Srednji Istok
- Historija Osmanlijske Jermenije

Preuzeto sa: "http://bs.wikipedia.org../../../a/n/a/Anadolija.html"

Kategorije: Geografija | Azija | Anadolija | Bliski Istok | Srednji Istok

##### Views

- Članak
- Razgovor
- Trenutna verzija

##### Pretraga

##### Drugi jezici

- العربية
- Asturianu
- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Kurdî / كوردي
- Latina
- Lëtzebuergesch
- Lietuvių
- Plattdüütsch
- Nederlands
- Norsk (bokmål)
- Polski
- Português
- Русский
- Simple English
- Slovenščina
- Svenska
- ไทย
- Türkçe
- Українська
- 中文